Správa medzirezortnej komisie pre záchranu lokalít zapísaných         v Zozname svetového dedičstva za rok 2003

     	Plnenie úloh za rok 2003, vyplývajúcich zo „Správy medzirezortnej komisie pre záchranu lokalít zapísaných v Zozname svetového  dedičstva  za  rok 2002“,  schválenej  uznesením  vlády SR č. 411 z 28. mája 2003.

Úloha pre Ministerstvo kultúry SR:
B.1. v súvislosti s plánovaným predložením periodických správ určeným Centrom svetového dedičstva prostredníctvom Pamiatkového úradu Slovenskej republiky pripraviť periodickú správu o stave slovenských lokalít zapísaných v Zozname svetového dedičstva z údajov získaných spoluprácou všetkých dotknutých rezortov pri spracovávaní monitoringu svetového kultúrneho dedičstva, ako aj z pasportizačných listov lokalít svetového dedičstva s hodnotením.
Plnenie: V roku 2003 Pamiatkový úrad SR vyhodnotil monotoring svetového kultúrneho dedičstva za rok 2002 a spracoval pasportizačné karty monitoringu 2003, prostredníctvom ktorých sa sledujú podmienky ochrany národných kultúrnych pamiatok s ohľadom na zachovanie autenticity a integrity, stavebnotechnického stavu, údržbu a zmeny počas obnovy. Pasportizačné karty boli vypracované za lokality Spišský hrad a pamiatky okolia, Banská Štiavnica a technické pamiatky okolia a Historické jadro mesta Bardejov a židovské suburbium a začiatkom roku 2004 lokality Vlkolínec. Bol spracovaný aj materiál „Zostavenie hlavných ukazovateľov monitoringu SKD v súlade s aktuálnymi požiadavkami Centra svetového dedičstva (príloha č. 2). Vzhľadom na postupnosť úlohy monitoring ostatných ukazovateľov bude spracovaný po dodaní podkladov od zainteresovaných subjektov.
Úloha plnená priebežne
Úloha pre Ministerstvo hospodárstva SR
B.2. v spolupráci s Ministerstvom kultúry SR, Ministerstvom životného prostredia SR a Ministerstvom zahraničných vecí prostredníctvom Slovenskej agentúry pre cestovný ruch pokračovať v zabezpečovaní všetkých foriem propagácie slovenských lokalít zapísaných v Zozname svetového dedičstva alebo navrhovaných na zápis do  Zoznamu svetového dedičstva, v súvislosti s 10. výročím zápisu do Zoznamu svetového dedičstva troch lokalít zabezpečiť realizáciu výstavy  o slovenských lokalitách svetového dedičstva s cieľom propagácie v zahraničí, ako aj prezentáciu na  web stránke pod heslom Lokality svetového dedičstva v Slovenskej republike. 
Plnenie:     MH SR prostredníctvom Slovenskej agentúry pre cestovný ruch (ďalej len SACR) zabezpečuje všetky možné formy propagácie slovenských lokalít zapísaných v Zozname svetového dedičstva doma aj v zahraničí. Obrazové a písomné materiály boli publikované v Panoráme Slovenska i odbornom časopise Bulletin cestovného ruchu. V súvislosti s 10. výročím zápisu troch slovenských lokalít do Zoznamu svetového dedičstva nebolo možno vydať samostatnú publikáciu, rozpočet SACR pre r. 2003 bol schválený v r. 2002. MH SR zahrnulo tieto lokality do mimoriadneho čísla Panorámy Slovenska so štatistickými údajmi cestovného ruchu SR za posledné roky. Propagačné materiály využívali aj ostatné orgány a organizácie, nielen z oblasti cestovného ruchu a obchodu, pri rôznych odborných podujatiach, konferenciách, zahraničných návštevách. Slovenské lokality zapísané v Zozname svetového dedičstva sú propagované na www stránkach SACR www.slovakiatourism.sk pod heslom „Pamiatky UNESCO“ i pod grafickým znakom UNESCO v slovenskej a anglickej jazykovej mutácii.
Úloha plnená priebežne
Úloha pre Ministerstvo pôdohospodárstva SR a Ministerstvo dopravy, pôšt a telekomunikácií SR:
B.3., B.4., v súvislosti s prípravou monitoringu slovenských lokalít zapísaných v Zozname svetového dedičstva pre Centrum svetového dedičstva UNESCO, na vyžiadanie poskytnúť MK SR podklady v oblasti pôdneho fondu a v oblasti sledovania a koordinovania investičných zámerov v doprave, ich vplyv na svetové kultúrne dedičstvo v lokalitách svetového dedičstva. 
Plnenie: Vzhľadom na postupnosť úlohy monitoring ostatných ukazovateľov bude spracovávaný v roku 2004.
Úloha plnená priebežne

Úlohy pre Ministerstvo školstva SR:
B.5. vytvoriť systém monitoringu v súvislosti s podporou predškolskej i školskej výučby o ochrane kultúrneho dedičstva, so sledovaním a vyhodnocovaním vloženia poznatkov o svetovom kultúrnom dedičstve do učebných osnov všetkých stupňov i typov škôl a v súvislosti s podporou štátnych objednávok pre vedeckovýskumnú činnosť týkajúcu sa lokalít zapísaných v Zozname svetového dedičstva i lokalít navrhovaných na zápis do Zoznamu svetového dedičstva a na vyžiadanie poskytnúť výsledky monitorovania Ministerstvu kultúry SR;
Plnenie: Problematika ochrany svetového dedičstva je zahrnutá už vo výchovnom programe
pre deti v materských školách. V základných školách sa touto problematikou zaoberajú žiaci 
v  špecifických   predmetoch,  ako   je vlastiveda,  prírodoveda,  výtvarná výchova a slohová 
výchova, v stredných školách najmä v predmetoch dejepis, estetická výchova a vo voliteľných 
predmetoch dejiny umenia a   spoločenskovedný   seminár.  Kultúrna   sekcia   SK UNESCO 
zabezpečila preloženie publikácie UNESCO, zameranej na vzdelávanie mládeže o svetovom 
dedičstve World Heritage Educational Kit do slovenčiny. Pod   názvom   „Balíček učebných 
pomôcok –   Svetové dedičstvo v rukách mladých   bola   táto   publikácia    prostredníctvom 
Ministerstva školstva SR v počte 3 kusy distribuovaná na všetky stredné   školy v SR a na tie 
základné školy, ktoré sú zapojené do programu pridružených škôl UNESCO. 
Úloha plnená priebežne
 
B.6. zabezpečiť finančné prostriedky vo výške 25 000 000,- Sk na pokračovanie dostavby Základnej školy v Spišskom Podhradí.
Plnenie: Na dostavbu základnej školy v Spišskom Podhradí v roku 2003 Ministerstvo školstva SR vyčlenilo 1 000 000,- Sk. Dostavbu realizuje Iglass s. r. o. Markušovce. Stavbu realizuje mesto Spišské Podhradie v spolupráci s MŠ SR. Výstavba základnej školy súvisí s uvoľnením nehnuteľnej národnej kultúrnej pamiatky, ktorú je potrebné obnoviť.
Úloha plnená priebežne

Úloha pre Ministerstvo vnútra SR:
B.7. zaoberať sa bezpečnostnou situáciou v meste Spišské Podhradie a prehodnotiť počet policajtov na Obvodnom oddelení v meste Spišské Podhradie. V prípade nevyhnutnosti zvýšenia početných stavov policajtov na Obvodnom oddelení PZ v Spišskom Podhradí tak uskutočniť z tabuliek vyčlenených pre tento účel vládou Slovenskej republiky.
Plnenie: V súvislosti s organizačnými zmenami vykonanými v Policajnom zbore došlo k zmenám v personálnom zabezpečení výkonu na Obvodnom oddelení Policajného zboru Spišské Podhradie. Od 1. januára 2004 boli miesta starších inšpektorov policajných orgánov, ktorí vykonávali administratívne dokumentovanie trestných činov, nahradené miestami starších inšpektorov, ktorí v rámci pridelenej územnej časti obvodu vykonávajú obchôdzkovú službu. Priamy výkon služby bol tak posilnený a v súčasnosti sú všetky miesta príslušníkov Policajného zboru na Obvodnom oddelení Policajného zboru Spišské Podhradie plne obsadené. Vzhľadom na súčasnú situáciu treba skonštatovať, že k reorganizácii došlo, ale s minimálnym efektom. Z tohto dôvodu je potrebné v nasledujúcom období pokračovať v plnení tejto úlohy. 
Úloha plnená priebežne
 
Úlohy pre Ministerstvo životného prostredia SR:
B.8. podporovať využívanie štrukturálnych fondov EÚ na zlepšenie stavu environmentálnej infraštruktúry lokalít zapísaných v Zozname svetového dedičstva v SR.
Plnenie: Úloha sa plní priebežne na úrovni programovania pomoci zo štrukturálnych fondov EÚ. Predpoklady na zlepšenie stavu environmentálnej infraštruktúry vrátane lokalít zapísaných v Zozname svetového dedičstva sa vytvorili v rámci Operačného programu základná infraštruktúra a Programového doplnku Operačného programu základná infraštruktúra  v opatreniach priority č. 2 Environmentálna infraštruktúra.
Úloha plnená priebežne 
B.9. prostredníctvom Slovenskej agentúry životného prostredia pokračovať                    v   realizácii Projektu „Geopark Banská Štiavnica“ a prezentovať okrem prírodného aj kultúrne dedičstvo v lokalite Banská Štiavnica s dôrazom na technické pamiatky okolia.
Plnenie: V roku 2003 bola vypracovaná v pôsobnosti Slovenskej agentúry životného prostredia Koncepcia projektu Geopark Banská Štiavnica so stanovením strategických cieľov a bola doplnená o realizačné práce na obdobie 2002 – 2009 v celkovom objeme investičných prostriedkov 88 545 tis. Sk. Úloha sa plní priebežne.
V roku 2003 sa dokončili rozostavané prvky objektovej   sústavy s prezentáciou kultúrneho dedičstva:  Informačné centrum Geopark Berggericht (800 tis. Sk), Expozícia štôlne Glanzenberg (180 tis. Sk), dokončenie budovy „Pacherštôlne“ (6500 tis. Sk), geologického dedičstva - Náučný geologický chodník Paradajs (410 tis. Sk), Náučná geologická expozícia 800 tis. Sk) a začala sa s rekonštrukcia už existujúcich prvkov – Náučných chodníkov ochrany prírody Tereza žila (280 tis. Sk). Naplánovaný prvok objektovej sústavy Richnavské jazerá  s prezentáciou prírodného dedičstva nebol rozpracovaný. V rámci realizačnej fázy boli navyše zrealizované 2 prvky – expozícia Geoparku v Informačnom stredisku ochrany prírody Sitno (450 tis. Sk) a sprístupnenie portálu štôlne Bieber. 
Úloha plnená priebežne 
B.10. podľa harmonogramu pokračovať v rámci finančných možností v  realizácii I. a II. etapy čiastkového   projektu   obnovy vodných nádrží banskoštiavnického vodohospodárskeho systému spolu s opravou prítokových jarkov ako základného predpokladu pre ich sfunkčnenie a zachovanie ich historickej podoby.
Plnenie: V roku 2003, vzhľadom na nedostatok finančných zdrojov prebiehali len práce na odstraňovaní drobných vád a nedorobkov na vodnej stavbe Windšachtská a pokračovali prípravné práce na rekonštrukciách vodných stavieb Rozgrund a Bakomi. Skutočné náklady na tieto práce v roku 2003 boli 250 tis. Sk. 
V priebehu roku 2003 bola spracovaná podrobná  analýza všetkých prítokových jarkov, ktoré zásobujú jednotlivé vodné nádrže. 
Úloha plnená priebežne 
B.11. zadať Povodiu Bodrogu a Hornádu Košice ako správcovi toku Lúčanka spracovanie projektovej prípravy a následne realizovať povodňovú ochranu vodného toku Lúčanka v Spišskom Podhradí pri rešpektovaní a zachovaní pamiatkových hodnôt.
Plnenie:  Na akciu Lúčanka bol vypracovaný stavebný zámer, ktorý bol schválený Investično-dokumentačnou komisiou SVP, š. p. Banská Štiavnica 13. 11. 2003. Stavba je zaradená na realizáciu  zo štrukturálnych fondov EÚ na obdobie 2004 – 2006.
Úloha plnená priebežne 

Úlohy pre Ministerstvo výstavby a regionálneho rozvoja SR:
B.12. podporovať rozvoj bývania v lokalitách svetového dedičstva za podmienok dodržiavania autenticity a integrity a poskytovať informácie o programoch rozvoja, regenerácie, podpory bývania a ďalších.
Plnenie: Úloha bola podľa požiadaviek obcí plnená. V rámci programu podpory rozvoja bývania boli v roku 2003 Ministerstvom výstavby a regionálneho rozvoja SR poskytnuté prostriedky v celkovej výške 14 483 670 Sk na obnovu a rekonštrukciu historicky cenných bytových domov v mestách Bardejov a Banská Štiavnica.
Úloha je splnená
B.13. upraviť smernicu Ministerstva výstavby a regionálneho rozvoja SR č. 4/2001, ktorou sa mení a dopĺňa smernica Ministerstva výstavby a regionálneho rozvoja SR č.8/1999 tak, aby pri objektoch národných kultúrnych pamiatok nebola posudzovaná plošná veľkosť kategórie bytov, pretože záujmy pamiatkovej ochrany požadujú zachovať dispozičné členenie historického pôdorysu jednotlivých podlaží.
Plnenie: V smernici Ministerstva výstavby a regionálneho rozvoja SR č. 2/2004, ktorou sa určujú pravidlá pre poskytovanie dotácií na obstarávanie nájomných bytov, je v Čl. 6, bod 1, písm. e)  táto požiadavka zakotvená.
Úloha plnená priebežne

Úloha pre Ministerstvo zahraničných vecí SR, Ministerstvo hospodárstva SR, Ministerstvo obrany SR, Ministerstvo vnútra SR, Ministerstvo zdravotníctva SR, ministerstvo práce, sociálnych vecí a rodiny SR, Ministerstvo školstva SR, Ministerstvo spravodlivosti SR, Ministerstvo životného prostredia SR, Ministerstvo pôdohospodárstva SR, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Ministerstvo kultúry SR:
B.14. pri realizácii Národného rozvojového plánu napomáhať vytváranie podmienok
 ochrany historických hodnôt lokalít svetového dedičstva.
Plnenie:   Úloha  sa   plní   na   úrovni   programovania   pomoci   zo   štrukturálnych fondov 
EÚ. Predpoklady na zlepšenie stavu environmentálnej infraštruktúry   sa   vytvorili  v   rámci 
operačného programu Základná infraštruktúra a Programovom doplnku operačného programu 
Základná infraštruktúra v opatreniach priority č. 2 Environmentálna infraštruktúra.
Súčasťou Národného rozvojového plánu je operačný program Základná infraštruktúra, ktorý 
v kapitole 2.4. „Lokálna infraštruktúra“, podkapitole 2.4.1. „Občianska  infraštruktúra“, 
v časti D) „Infraštruktúra v oblasti kultúry“ uvádza medzi prioritami záchranu, obnovu, 
opravu a rozvoj objektov pre kultúru a historicky cenných budov. 
Problematika rozvoja kultúry regiónov je zahrnutá najmä v sektorovom operačnom programe riadenom Ministerstvom výstavby a regionálneho rozvoja SR „Základná infraštruktúra“ v rámci dvoch podopatrení, a to podopratrenie 3. 1. 4. Budovanie a rozvoj kultúrnej infraštruktúry a podopatrenie 3. 4. Renovácia a rozvoj obcí. Dôležitým nástrojom pre podporu lokalít svetového kultúrneho dedičstva sa môže stať aj sektorový operačný program riadený Ministerstvom hospodárstva SR „Priemysel a služby“, pre oblasť podpory zachovania a využitia kultúrneho dedičstva pre cestovný ruch možno využiť najmä opatrenia 2. 1. Podpora budovania a rekonštrukcie infraštruktúry cestovného ruchu a  2. 2. Podpora podnikateľských aktivít cestovného ruchu.
Úloha plnená priebežne

Úloha pre ministerstvá a všetky orgány štátnej správy:
B.15. v súvislosti s medzirezortným program záchrany lokalít svetového dedičstva nárokovať v rámci štátneho rozpočtu finančné krytie jednotlivých projektov týkajúcich sa obnovy národných kultúrnych pamiatok, ktoré sú v správe štátnych orgánov a organizácií, v rámci príslušných rozpočtových kapitol, do ktorých pôsobnosti správca, resp. vlastník kultúrnej pamiatky patrí.
Plnenie: Ministerstvá a orgány štátnej správy zabezpečujú starostlivosť o národné kultúrne 
pamiatky v lokalitách zapísaných v Zozname svetového dedičstva v rámci svojich rozpočtov. 
Okrem bežnej starostlivosti bolo pri príprave rozpočtu Ministerstva životného prostredia SR na 
rok 2004 sekciou vôd uplatnených 9,915 mil. Sk na rekonštrukciu vodnej nádrže Rozgrund. 
Obnova národných kultúrnych pamiatok sa v tomto zmysle dotýka aj odvetvovej pôsobnosti Ministerstva práce, sociálnych vecí a rodiny SR v kompetencii ktorého zostali po účinnosti zákona č. 416/2001 Z. z. detské domovy. Košický samosprávny kraj realizoval v roku 2003 rekonštrukciu a obnovu objektov národných kultúrnych pamiatok v správe organizácií na úseku kultúry, školstva a sociálnej starostlivosti, ktorých je zriaďovateľom, z prostriedkov vyčlenených v rozpočte Košického samosprávneho kraja na stavebné investície.
 Úloha plnená priebežne

Vláda SR odporučila predsedom Žilinského samosprávneho kraja, Banskobystrického samosprávneho kraja, Prešovského samosprávneho kraja a Košického samosprávneho kraja:
C.1.Vytvoriť predpoklady pre utvorenie zdrojov na príspevky vlastníkom na záchranu a obnovu národných kultúrnych pamiatok nachádzajúcich sa na území miest a obcí lokalít svetového dedičstva podľa § 14 ods. 3 zákona   č. 49/2002 Z. z. o ochrane pamiatkového fondu.
Plnenie:  Zastupiteľstvo Žilinského samosprávneho kraja predpokladá zriadenie Fondu kultúry, ktorý by sústreďoval a prerozdeľoval finančné prostriedky určené na podporu kultúry, umenia, kultúrneho dedičstva i na podporu živej kultúry. Tvorba fondu kultúry ŽSK je čiastočne podmienená zmenami v súčasnej legislatíve. 
Banskobystrický samosprávny kraj prijal zásady poskytovania finančných prostriedkov z vlastných príjmov BBSK účelovo určených na úlohy a akcie vo verejnom záujme alebo v prospech rozvoja územia BBSK na podporu všeobecne prospešných služieb, podnikania a zamestnanosti, v ktorého rámci je možné získať finančné prostriedky aj na opatrenie „uchovávanie a rozvíjanie kultúrneho dedičstva Banskobystrického regiónu“. Výška finančných prostriedkov pre tento účel je značne obmedzená a neumožňuje financovať náročné investičné akcie na úseku obnovy kultúrnych pamiatok.
 	Košický samosprávny kraj sa opakovane obrátil na MF SR so žiadosťou o zvýšenie decentralizačnej finančnej dotácie. Negatívne stanovisko MF SR ovplyvnilo i možnosti vytvárania osobitných finančných zdrojov pre záchranu a obnovu národných kultúrnych pamiatok v zmysle odporúčania vlády SR. Okrem vlastných zdrojov Košický samosprávny kraj predkladá projekty na čerpanie finančných prostriedkov z grantov a fondov Európskej únie, ktoré môžu v značnej miere pomôcť pri obnove pamiatkových objektov.
	Prešovský samosprávny kraj v súčasnosti nemá voľné – vlastné finančné prostriedky na príspevky vlastníkom na záchranu a obnovu národných kultúrnych pamiatok  nachádzajúcich sa na území miest a obcí lokality svetového dedičstva. Vytvorenie vlastného grantového systému v oblasti kultúry pripravuje Prešovský samosprávny kraj  po uskutočnení daňovej reformy – decentralizácie daní.

C.2. Vytvoriť systém monitoringu v súvislosti s vytváraním predpokladov pre rešpektovanie požiadaviek pre ochranu lokalít zapísaných v Zozname svetového dedičstva zabezpečovaním územnoplánovacej dokumentácie veľkých územných celkov vo svojich obvodoch a na vyžiadanie poskytnúť výsledky monitorovania Ministerstvu kultúry SR.
Plnenie:
	V súčasnosti prebiehajú práce na aktualizácii Územného plánu VÚC Žilinského kraja s predpokladaným termínom ukončenia júl 2004. Žilinský samosprávny kraj vo svojom územnom obvode vytvára podmienky na ochranu pamiatkového fondu a spolupracuje s Krajským pamiatkovým úradom v Žiline na úseku ochrany pamiatkového fondu.
	Banskobystrický samosprávny kraj obstaral „Zmeny a doplnky územného plánu veľkého územného celku Banskobystrický kraj. Po vyhodnotení pripomienkového konania, prerokovania v jednotlivých komisiách a preskúmaní zo strany Ministerstva výstavby a regionálneho rozvoja dokument bude predložený na rokovanie zastupiteľstva s návrhom na prijatie všeobecne záväzného nariadenia. V tomto dokumente sa venuje zvýšená pozornosť aj mestu Banská Štiavnica ako samotnej ochrane kultúrneho dedičstva v kap. 2. 12. 3.  V rámci prerokovania pripomienok k zmenám a doplnkom územného plánu veľkého územného celku Banskobystrický kraj budú spresnené a aktualizované regulatívy, ako aj verejnoprospešné stavby týkajúce sa lokality svetového  dedičstva. Samosprávny kraj bude pravidelne, najmenej raz za štyri roky preskúmavať schválený územný plán, v ktorého rámci bude venovať osobitnú pozornosť lokalite Banská Štiavnica a technické pamiatky okolia.
	Územnoplánovaciu dokumentáciu veľkých územných celkov vo svojich obvodoch zabezpečuje Úrad Prešovského samosprávneho kraja – odbor územného plánovania, ochrany a tvorby životného prostredia, ako aj odbor kultúry, ktorý spolupracuje s Krajským pamiatkovým úradom v Prešove.

Vláda SR odporučila primátorom miest Banská Štiavnica, Bardejov, Spišské Podhradie          a  Ružomberok:   
C.3. vytvoriť systém monitoringu v súvislosti s vytváraním predpokladov pre realizáciu ochrany lokality svetového dedičstva zabezpečením územnoplánovacej dokumentácie a vypracovaním plánu rozvoja, so sledovaním stavu ochrany kultúrneho dedičstva a stavu prostredia lokality a na vyžiadanie poskytnúť výsledky monitorovania Ministerstvu kultúry SR.
Plnenie: 
Mestské zastupiteľstvo v Banskej Štiavnici v apríli 2003 schválilo zadanie územného plánu mesta Banská Štiavnica. V novembri 2003 bol spracovaný koncept územnoplánovacej dokumentácie v dvoch alternatívach. V mesiacoch január – február 2004 prebieha prerokovanie konceptu územného plánu v orgánoch a organizáciách, s občanmi a inštitúciami. Predpoklad ukončenia prác na územnoplánovacej dokumentácii je v priebehu roka 2004.
Mesto Ružomberok v roku 1993 zabezpečilo spracovanie štúdie a neskôr územného plánu zóny mesta Ružomberok – Vlkolínec a okolie, ktorý bol schválený. 27. 11. 2003. Mesto Ružomberok za spoluúčasti Občianskeho združenia Vlkolínec uplatnilo žiadosť v rámci grantovej schémy miestneho a regionálneho rozvoja pri MVRR SR na strategickú rozvojovú štúdiu „Revitalizácia lokality Vlkolínec“ s cieľom vytvoriť podmienky pre postupnú obnovu Pamiatkovej rezervácie ľudovej architektúry Vlkolínec v sume 12.135 EUR. Mal by to byť určitý komplexný akčný plán obnovy Vlkolínca s nadväznosťou na plán hospodárskeho a sociálneho rozvoja mesta Ružomberok.
Príprava územnoplánovacej dokumentácie mesta Spišské Podhradie je pozastavená z dôvodu, že nie je ukončený výber náhradnej trasy cesty 1/18 v k. ú. Spišské Podhradie za úsek diaľnice D1 Jablonov – Studenec. Program Hospodárskeho a sociálneho rozvoja mesta je rozpracovaný a začína sa jeho pripomienkovanie v mestskom zastupiteľstve.

C.4.   utvoriť zdroje  na   príspevky   vlastníkom   na   záchranu  a obnovu  národných
kultúrnych  pamiatok  nachádzajúcich  sa  na území  obce   podľa  § 14 ods. 3 zákona   
č.  49/2002     Z. z. o ochrane pamiatkového fondu.
Plnenie:
       Zdroje mesta Banská Štiavnica, ktoré tvoria príjmovú časť rozpočtu, nedovolili zatiaľ vytvoriť zdroje pre poskytovanie príspevkov na záchranu a obnovu národných kultúrnych pamiatok ich vlastníkom a nebude tomu inak ani v roku 2004. 
V zmysle odporučenia C.4. mesto Ružomberok zo svojho rozpočtu na obnovu Vlkolínca v roku 2003 uvoľnilo sumu cca 1,7 mil. Sk. Schválený rozpočet mesta pre rok 2004 uvažuje s výdavkami pre každodenné potreby spojené s obnovou Vlkolínca vo výške 1,8 mil. Sk. Na konkrétnej obnove objektov Vlkolínca sa mesto prostredníctvom správcu podieľa konzultačno-inžinierskou činnosťou nefinančným vkladom v hodnote cca 5.000,- Sk na 1 objekt /napr. v programe MK SR – Obnovme si svoj dom ap./. 
Mesto Spišské Podhradie Na dostavbu čističky odpadových vôd Spišské Podhradie bola v roku 2003 poskytnutá dotácia z Ministerstva životného prostredia SR vo výške 3 000 000,- Sk. S finančnou spoluúčasťou Ministerstva hospodárstva v rámci Programu podpory regiónov pri tvorbe produktu cestovného ruchu bola v závere roku 2003 vydaná turistická mapa „Vitajte pod Spišským hradom“ v jazykových mutáciách slovenská, anglická a nemecká v náklade 6000 ks. Mestské zastupiteľstvo prijalo uznesenie, ktorým sa schválila finančná výpomoc fyzickým a právnickým osobám – vlastníkom národných kultúrnych pamiatok vo výške 5 000,- Sk, ak budú žiadateľmi o grant z programu „Obnovme si svoj dom“ na záchranu a obnovu národných kultúrnych pamiatok. Mesto Ružomberok v partnerstve s mestami Bardejov, Banská Štiavnica a Spišské Podhradie podalo žiadosť na NARMSP z Grantovej schémy rozvoja cestovného ruchu na vydanie spoločného propagačného materiálu „Kultúrne pamiatky UNESCO na Slovensku“. Záujmové združenie Spišský hrad – Podbranisko podalo žiadosť  z Grantovej schémy rozvoja cestovného ruchu na vypracovanie „Marketingovej stratégie rozvoja cestovného ruchu v mikroregióne Spišský hrad – Podbranisko“. Taktiež podalo žiadosť na Agentúru na podporu regionálneho ;rozvoja z Grantovej schémy miestneho a regionálneho rozvoja na „Projektovú prípravu rozvoja cestovného ruchu v mikroregióne Spišský hrad – Podbranisko“. Cieľom projektu je zvýšenie schopnosti čerpania finančných prostriedkov zo štrukturálnych fondov vypracovaním technických projektov a štúdií na stavby, ktoré významnou mierou prispejú k rozvoju cestovného ruchu v mikroregióne. V druhom grantovom kole Grantovej schémy rozvoja ľudských zdrojov prostredníctvom preventívnych a individuálnych aktívnych opatrení pre nezamestnaných bola podaná žiadosť na „Podporu vzdelanosti nezamestnaných v mikroregióne Spišský hrad – Podbranisko“. 

C.5.   uplatňovať požiadavky na projekty obnovy a revitalizácie lokalít zapísaných 
v Zozname svetového dedičstva v rámci programov Európskej únie PHARE, 
SAPARD, ISPA a štrukturálnych fondov EÚ;
Plnenie:
Mesto Banská Štiavnica predložilo v novembri 2003 projekt technickej infraštruktúry v Mestskej pamiatkovej rezervácii – Banícke osídlenie Banská Štiavnica. V rámci grantovej schémy na prípravu projektov technickej infraštruktúry by z fondu PHARE malo byť hradené 90 000 EUR. Projekt je v štádiu posudzovania. V októbri 2003 predložilo mesto Banská Štiavnica na Ministerstvo hospodárstva SR žiadosť o grant vo výške 39 533 EUR na vytvorenie informačného systému lokality svetového dedičstva – Banská Štiavnica. Projekt je v štádiu posudzovania. Mesto Banská Štiavnica bolo 31. 1. 2002 úspešné pri získaní grantu vo výške 1 585 EUR na realizáciu projektu Sprievodca po technických pamiatkach Banskej Štiavnice zapísaných v Zozname svetového dedičstva. Pre prípravu projektov z fondov EU mesto vypísalo súťaž na výber managera pre prípravu a realizovanie projektov. Vybratý uchádzač začne činnosť v roku 2004.
Mesto Ružomberok v rámci bodu C.5. okrem spomenutej žiadosti na revitalizáciu lokality Vlkolínca (uvedená v bode C. 3.) predložilo ešte nasledovné projekty:- prostredníctvom grantovej schémy rozvoja cestovného ruchu pri MH SR sa mesto Ružomberok spolu s ďalšími partnermi B.Štiavnica, Spišské Podhradie, Bardejov uchádza o vydanie propagačného materiálu v 5 jazykových mutáciách s názvom „Kultúrne pamiatky UNESCO na Slovensku“ v žiadanej sume 48.071 EURO so spoluúčasťou lokalít 174.000,- Sk,  prostredníctvom grantovej schémy miestneho a regionálneho rozvoja pri MVRR SR sa mesto Ružomberok spolu s partnerom obce Liptovská Osada uchádza o vypracovanie projektovej dokumentácie na výstavbu pozemnej lanovej dráhy Ružomberok / Biely Potok – Vlkolínec v žiadanej sume 61.645 EURO zo spoluúčasťou mesta vo výške 15.415 EURO.
              
C.6. vypracovať programy revitalizácie slovenských lokalít zapísaných   v Zozname svetového dedičstva na roky 2003 – 2006.
Plnenie:          
Programy revitalizácie boli prerokované na zasadnutí medzirezortnej komisie pre záchranu lokalít zapísaných v Zozname svetového dedičstva dňa 31. 3. 2004. (príloha č. 1)                          

C.7. zabezpečiť propagáciu lokalít Banská Štiavnica a technické pamiatky okolia, Spišský hrad a pamiatky okolia a Vlkolínec v súvislosti s 10. výročím ich zápisu do Zoznamu svetového dedičstva.
Plnenie:
	Mesto Banská Štiavnica v spolupráci so Slovenskou agentúrou pre cestovný ruch vydalo v decembri 2003 v slovenskej a anglickej verzii propagačný materiál „Vitajte v regióne Banská Štiavnica a okolie“. 
Mesto Ružomberok realizovalo 2. augusta 2003 na Mestskom úrade v Ružomberku odborný seminár Vlkolínec – premena k času, kultúrno-spoločenské podujatie a bola pokrstená nová publikácia Vlkolínec – Drevená dedina. V závere roka bola za spoluúčasti Združenia historických miest a obcí SR v Liptovskom múzeu v Ružomberku otvorená dvojvýstava : Historický Ružomberok a Historické mestá a obce Slovenska, kde klenotmi boli práve lokality svetového dedičstva. 
	
Plnenie ďalších úloh viažucich sa k lokalitám zapísaným v Zozname svetového dedičstva

Pamiatkový úrad SR s podporou Ministerstva kultúry SR pripravil výstavu „Svetové 
kultúrne dedičstvo na Slovensku“ s textami v 4 jazykoch. Vernisáž výstavy bola 
v Štrasburgu pri príležitosti zasadnutia Rady Európy vo februári 2003. Výstava bola 
v priebehu roka 2003 reinštalovaná v rámci Slovenských inštitútov v Ríme a v Prahe, ako aj 
na slovenskom veľvyslanectve v Belehrade. Výstava prezentovala nielen lokality zapísané 
v Zozname svetového dedičstva, ale i na predbežnom zozname na výber za svetové dedičstvo.
Slovenské národné múzeum v rámci svojej činnosti spravuje národnú kultúrnu pamiatku
Spišský hrad. V roku 2003 okrem bežných údržbárskych prác, ktoré boli potrebné pri
prevádzkovaní expozície v rámci obnovy, boli vykonané úpravy interiéru a interiérového
vybavenia kaplnky horného nádvoria Spišského hradu v rámci stavebných úprav
a údržbárskych prác a pokládka dlažby z prírodného kameňa častí nádvoria horného hradu 
pred vstupom a terasy do expozičných priestorov. Zo štátneho rozpočtu bola na uvedené 
aktivity vynaložená čiastka 896 908,- Sk.
Krajský pamiatkový úrad Košice, pracovisko Spišská Nová Ves so sídlom v Levoči:
Krajský pamiatkový úrad Košice (ďalej KPÚ Košice) má vo svojej pôsobnosti časť územia 
svetového dedičstva – Spišský hrad a pamiatky okolia) v katastri obce Žehra – Spišský hrad, 
Hodkovce, Žehra.  Na predmetnom území bol vykonávaný pravidelný monitoring, ktorého 
výsledky boli poskytnuté Pamiatkovému úradu Bratislava.
V roku 2003 sa pokračovalo v realizácii projektu stabilizácie mikroklímy kostola sv. Ducha 
s finančnou podporou Fondu svetového dedičstva. Bola dokončená projektová dokumentácia 
potrebných stavebných úprav (prieskumy - mykologický a chemický, grafická dokumentácia 
nástenných malieb, skúška odsoľovacieho procesu, archeologické sondy v interiéri 
objektu, prebiehala I. etapa stavebných prác v exteriéri kostola – demontáž vonkajšieho 
odvzdušňovacieho kanálu, odstránenie cementových omietok, zateplenie a odizolovanie 
základového muriva, drenáž, obnovenie odkvapového chodníka. Počas celého roku 
pokračoval monitoring vnútornej klímy). 
Krajský pamiatkový úrad Prešov, pracovisko so sídlom v Levoči:
Krajský pamiatkový úrad Prešov (ďalej KPÚ Prešov) má vo svojej pôsobnosti časť územia 
svetového dedičstva -Spišský hrad a pamiatky okolia v katastri Spišské Podhradie. 
Na predmetnom území bol vykonávaný pravidelný monitoring, ktorého výsledky boli 
poskytnuté Pamiatkovému úradu Bratislava.
Medzi najvýznamnejšie aktivity v predmetnom území v roku 2003 patrí sledovanie projekčnej
prípravy výstavby diaľničného úseku Jablonov – Behárovce, ktorá vyvolala niekoľko následných stavieb – diaľničné križovatky v Korytnom a Nemešanoch – problémové dopravné napojenie väčšieho spádového územia (Krompachy, Spišské Vlachy) tranzitnou dopravou cez historické jadro – samotné riešenie dopravného systému Spišského Podhradia. V roku 2003 prebiehala aj projekčná príprava územného plánu Spišského Podhradia. Pokračovalo v realizácii výmeny strešnej krytiny komplexu Biskupského paláca v Spišskej Kapitule. Vo fáze príprav je plánovaná komplexná obnova katedrály sv. Martina, gotická kaplnka Zápoľských, pre kanónie č. 2 a 14 sa spracováva projektová príprava obnovy. Problémové pokračovanie ťažby travertínu na území prírodnej rezervácie bolo zastavené. Ďalšia ťažba bude prebiehať len mimo tohto územia a bude mať podobu tzv. „rekultivačnej ťažby“, čo znamená, že po jej realizácii nadobudne skalný zráz svoj definitívny tvar tak, aby už nebola potrebná ďalšia rekultivácia. Projekt rekultivačnej ťažby bol vypracovaný pod dohľadom orgánov štátnej ochrany prírody.
Krajský pamiatkový úrad Žilina pracovisko Ružomberok
Pracovníci KPÚ Žilina, pracovisko Ružomberok (ďalej KPÚ) sa zúčastnili na 
stretnutí s občanmi Vlkolínca, kde zhodnotili spoluprácu pri obnove za rok 2002, oboznámili 
zúčastnených so zákonom č. 49/2002 Z. z. o ochrane pamiatkového fondu a z neho 
vyplývajúcich práv a povinností pre vlastníkov národných kultúrnych pamiatok 
a nehnuteľností na pamiatkovom území. Predniesli pripomienky z pohľadu ochrany svetového 
dedičstva k Programu revitalizácie Vlkolínca vypracovaného mestom Ružomberok a
 zúčastnili sa na odbornom seminári konanom pri príležitosti 10. výročia zápisu Vlkolínca do 
Zoznamu svetového dedičstva. 

Finančné prostriedky poskytnuté v roku 2003 zo štátneho rozpočtu  pre lokality zapísané v Zozname svetového dedičstva:
Ministerstvo kultúry SR:
Banská Štiavnica a technické pamiatky okolia
Dom banícky, Pod Červenou studňou 13,	 - oprava krovu, stropov                  100 000,- Sk
Kalvária - reštaurovanie Kaplnka Sväté schody-drevený reliéf                             150 000,- Sk
Dom remeselnícky, Remeselnícka ul. 5, obnova fasády	       			250 000,- Sk  
Bardejov
Dom mešt.rad. Radničné nám. 13,  – oprava strechy 		                      300 000,- Sk
Dom mešt.rad. Radničné nám. 40,	– oprava strechy		                      200 000,- Sk 
Rím.kat.kostol sv.Egídia, Radničné nám. 47, - oprava chrliča 		           50  000,- Sk
		oltár bočný P.Márie Sedembolestnej	 – reštaurovanie	          150 000,- Sk 

Spišský hrad a pamiatky okolia
Plastika na stĺpe P.Mária,Mariánsky stĺp  - fixáž stĺpa 		                      150 000,- Sk
Spišský hrad 									          896 908,- Sk
Vlkolínec
Dom ľud. zrubový /9004, hosp.objekt-stodola – oprava šindľovej krytiny  :          70 000,- Sk
Dom ľud. zrubový /9005-6, 	hosp.objekt – oprava šindľovej krytiny                     50 000,- Sk
Dom ľud. zrubový /9027, – oprava šindľovej krytiny na stodole                             50 000,- Sk
Dvojdom č. /9029-30, dom č. 9029 – oprava šindľovej krytiny                               50 000,- Sk
Dom ľud. zrubový /9037, – oprava šindľovej krytiny                                               50 000,- Sk
Dom ľud. zrubový /9039, – oprava šindľovej krytiny                                               70 000,- Sk
Dom ľud. zrubový a hospodárske stavby /9035, – oprava šindľovej krytiny            50 000,- Sk
Dom ľud. zrubový a hospodárske stavby /9025– oprava šindľovej krytiny             
– oprava hospodárskych stavieb                                             70 000,- Sk

Spolu:										         2 706 908,- Sk

Ministerstvo životného prostredia SR:
Spišské Podhradie
Dostavba ČOV Spišské Podhradie						         3 000 000,- Sk
Banská Štiavnica a technické pamiatky okolia
Informačné centrum Geopark Berggericht 					           800 000,-  Sk
Expozícia štôlne Glanzenberg                                                                                 180 000,- Sk
dokončenie budovy „Pacherštôlne“                                                                       6500 000,- Sk
Náučný geologický chodník Paradajs                                                                    410 000,- Sk
Náučná geologická expozícia 						          800 000,- Sk
Náučný chodník ochrany prírody Tereza žila 			                      280 000,- Sk
expozícia Geoparku v Informačnom stredisku ochrany prírody Sitno                   450 000,- Sk 
Realizácia I. a II. etapy čiastkového   projektu   obnovy vodných nádrží banskoštiavnického vodohospodárskeho systému spolu s opravou prítokových jarkov ako základného predpokladu pre ich sfunkčnenie a zachovanie ich historickej podoby odstraňovanie drobných vád a nedorobkov na vodnej stavbe Windšachtská a pokračovanie prípravných prác na rekonštrukciách vodných stavieb Rozgrund a Bakomi -                                        250 000,- Sk
spolu										     12 670 000,- Sk

Ministerstvo výstavby a regionálneho rozvoja SR:
Obnova historicky cenných bytových domov - Bardejov a Banská Štiavnica  14 483 670,-  Sk  

Ministerstvo školstva SR:
 Dostavba základnej školy v Spišskom Podhradí   				        1 000 000,- Sk

Súhrnná suma prostriedkov štátneho rozpočtu poskytnutá za rok 2003 lokalitám zapísaným v Zozname svetového dedičstva:
Ministerstvo kultúry SR                                                                                      2 706 908,- Sk
Ministerstvo životného prostredia SR					     12 670 000,- Sk
Ministerstvo výstavby a regionálneho rozvoja SR			                 14 483 670,- Sk
Ministerstvo školstva SR							       1 000 000,- Sk
spolu										     30 860 578,- Sk